**НАЦЫЯНАЛЬНАЯ АКАДЭМІЯ НАВУК БЕЛАРУСІ**

**ЦЭНТР ДАСЛЕДАВАННЯЎ БЕЛАРУСКАЙ
КУЛЬТУРЫ, МОВЫ І ЛІТАРАТУРЫ**

**ІНСТЫТУТ МОВАЗНАЎСТВА ІМЯ ЯКУБА КОЛАСА**

ІНФАРМАЦЫЙНЫ ЛІСТ

Паважаныя калегі!

Запрашаем вас прыняць удзел у

Міжнароднай навуковай канферэнцыі

**«РОДНАЕ СЛОВА НА ХВАЛЯХ ЧАСУ:**

**ДА 90-ГОДДЗЯ АКАДЭМІКА А. І. ПАДЛУЖНАГА»**

*16 кастрычніка 2025 года, г. Мінск, Рэспубліка Беларусь*

**Праблемнае поле канферэнцыі:**

* Сучасная беларуская мова: дынаміка і тэндэнцыі яе развіцця.
* Функцыянаванне блізкароднасных беларускай і рускай моў ва ўмовах дзяржаўнага двухмоўя: лінгвакультуралагічныя пытанні.
* Фанетыка і граматыка: тэарэтычныя і практычныя праблемы.
* Арфаэпія і гукавыя камп’ютарныя тэхналогіі.
* Дыялекты беларускай нацыянальнай мовы: сучасны стан.
* Узаемадзеянне славянскіх дыялектаў і міжмоўныя камунікацыі.
* Актуальныя пытанні гістарычнага мовазнаўства.
* Сучасныя праблемы этналінгвістыкі і лінгвакультуралогіі.
* Перспектывы даследавання мовы класікаў і сучасных майстроў слова.

Канферэнцыя пройдзе ў Інстытуце мовазнаўства імя Якуба Коласа (г. Мінск, вул. Сурганава, д. 1, к. 2), магчымы дыстанцыйны ўдзел.

Рэгламент: даклады на пленарным пасяджэнні – да 20 хвілін, на секцыйных пасяджэннях – да 15 хвілін. Выступленні і паведамленні падчас дыскусій – да 5 хвілін.

Рабочыя мовы канферэнцыі: беларуская, руская.

Па выніках работы кангрэса плануецца выданне зборніка навуковых артыкулаў. Публікацыя матэрыялаў бясплатная. Тэкст артыкула павінен быць аформлены ў адпаведнасці з патрабаваннямі, прыведзенымі ў Дадатку 2.

Заяўкі для ўдзелу (гл. Дадатак 1) і артыкулы для публікацыі просім дасылаць на адрас nanbvprusak@gmail.com да **30 верасня 2025 г.**

Аргкамітэт пакідае за сабой права адбору матэрыялаў для публікацыі.

Праезд, пражыванне і харчаванне ажыццяўляюцца за кошт удзельнікаў канферэнцыі або арганізацый, якія іх накіроўваюць.

Інфармацыю аб правядзенні канферэнцыі можна атрымаць на сайце Інстытута мовазнаўства імя Якуба Коласа (<https://iml.basnet.by>).

Адрас Аргкамітэта: 220072, г. Мінск, вул. Сурганава, д. 1, к. 2.

Каардынатары канферэнцыі:

Капылоў Ігар Лявонавіч, дырэктар Інстытута мовазнаўства імя Якуба Коласа, тэл. +375 17 270 13 31;

Русак Валянціна Паўлаўна, загадчык аддзела сучаснай беларускай мовы, тэл. +375 29 120 97 40;

Мандзік Вераніка Аляксандраўна, старшы навуковы супрацоўнік аддзела сучаснай беларускай мовы, тэл. +375 44 799 33 83.

*АРГКАМІТЭТ*

Дадатак 1

**Заяўка**

**для ўдзелу ў Міжнароднай навуковай канферэнцыі**

**«РОДНАЕ СЛОВА НА ХВАЛЯХ ЧАСУ:**

**ДА 90-ГОДДЗЯ АКАДЭМІКА А. І. ПАДЛУЖНАГА»**

16 кастрычніка 2025 года, г. Мінск

|  |  |
| --- | --- |
| Прозвішча, імя, імя па бацьку |  |
| Месца працы |  |
| Пасада |  |
| Вучоная ступень, вучонае званне |  |
| Назва даклада |  |
| Адрас (+індэкс) |  |
| Кантактны тэлефон (+код), е-mail |  |
| Форма ўдзелу (вочная або дыстанцыйная) |  |
| Браніраванне гасцініцы (так, не) |  |
| Згода на апрацоўку персанальных даных***Падаючы заяўку для ўдзелу ў канферэнцыі, Вы пагаджаецеся на апрацоўку персанальных даных, а Аргкамітэт канферэнцыі гарантуе выкарыстанне даных толькі для мэт правядзення канферэнцыі без перадачы інфармацыі трэцім асобам*** | Так |

Файл з заяўкай на ўдзел у канферэнцыі называецца па прозвішчы ўдзельніка: Іваноў\_заяўка.rtf.

Дадатак 2

**Патрабаванні да афармлення тэксту даклада**

Дакумент захоўваецца ў фармаце \*.rtf, файл з тэкстам артыкула называецца па прозвішчы ўдзельніка: Іваноў\_артыкул.rtf

Аб’ём – да 20 000 знакаў з прабеламі.

Палі: усе – 2 см; абзац – 1,25 см (не выкарыстоўваць табуляцыю і прабелы!); міжрадковы інтэрвал – адзінарны. Тэкставы рэдактар Microsoft Word, шрыфт Times New Roman (асноўны тэкст – 14 пт, анатацыя, ключавыя словы, бібліяграфічны спіс – 12 пт, зноскі – 10 пт). Ілюстрацыйны матэрыял набіраецца курсівам, магчыма вылучэнне тоўстым шрыфтам. Прымусовы перанос слоў не дапускаецца. Табліцы, подпісы да іх і да малюнкаў набіраюцца шрыфтам 12 пт.

У першым радку злева ўказваецца УДК (курсіў).

Праз радок па цэнтры – прозвішча і ініцыялы аўтара (тоўсты шрыфт), ніжэй у дужках – установа, якую прадстаўляе аўтар, горад, краіна (курсіў).

Назва артыкула даецца праз радок па цэнтры вялікімі літарамі тоўстым шрыфтам.

Праз радок пасля назвы – анатацыя (60–80 слоў, курсіў). На наступным радку прыводзіцца пералік ключавых слоў праз коску (5–9 слоў, курсіў). Словазлучэнне ***«Ключавыя словы»*** даецца курсівам і тоўстым шрыфтам. Анатацыя і ключавыя словы падаюцца на адной з рабочых моў, адрознай ад мовы асноўнага тэксту даклада.

Асноўны тэкст даклада змяшчаецца праз радок пасля ключавых слоў.

Праз радок пасля асноўнага тэксту даклада па цэнтры радка падаюцца словы **«*Спіс выкарыстаных крыніц*»** (курсіў, тоўсты шрыфт). Праз радок – пералік крыніц.

Літаратура афармляецца ў адпаведнасці з патрабаваннямі ВАК Рэспублікі Беларусь (https://vak.gov.by/bibliographicDescription). Крыніцы падаюцца ў алфавітным парадку. У тэксце спасылкі на літаратуру прыводзяцца ў квадратных дужках з указаннем нумара крыніцы і нумара старонкі (праз коску), напрыклад: [5, с. 115]. Пры спасылцы адразу на некалькі крыніц іх нумары раздзяляюцца кропкай з коскай: [5, с. 115; 7, с. 45]. На ўсе крыніцы павінны быць зроблены спасылкі ў асноўным тэксце артыкула.

Двукоссе ў тэксце выкарыстоўваецца ў выглядзе «елачак» («  »). Выкарыстанне двукосся ў выглядзе «лапак» (“  ”) дапускаецца толькі ўнутры цытат. Зноскі пастаронкавыя, пазначаюцца знакам «зорачка» (\*, \*\*, \*\*\*).

У тэксце даклада абавязковым з’яўляецца выкарыстанне функцыі «непарыўны прабел» паміж ініцыяламі і прозвішчам (напр., І. А. Іваноў), паміж скарочаным абазначэннем тыпу населенага пункта і яго назвай (напр., г. Мінск), паміж лічбамі і наступным словам або агульнапрынятым скарачэннем пры ўказанні дат, часавых прамежкаў, розных колькасных паказчыкаў (напр., 17 верасня 1939 г., ХХ–ХХІ стст., 10 кг). Стагоддзі запісваюцца рымскімі лічбамі.

Калі ў тэксце выкарыстоўваюцца адметныя шрыфты, то яны падаюцца асобным файлам разам з тэкстам артыкула. Малюнкі і фотаздымкі павінны мець кароткія загалоўкі, яны падаюцца асобнымі файламі ў фарматах \*.tif, \*.jpeg, \*.gif.

**Узор афармлення тэксту даклада**

*УДК*

**Іваноў А. А.**

*(Мінскі дзяржаўны лінгвістычны ўніверсітэт, г. Мінск, Беларусь)*

**НАЗВА АРТЫКУЛА**

*Анатацыя (60–80 слоў) ……………………………………………………………………………….*

***Ключавыя словы:*** *(5–9 слоў, праз коску) …, …, …, …*

Тэкст………………………………………………………………………………………………………………………………………………………………………

***Спіс выкарыстаных крыніц***

1.

2.